Manungsa punika kêdah dados sagolongan ingkang sami sae sadaya, kêdah dados golongan ingkang sami majêngipun, kêdah sami golong kaniyatanipun dhatêng sadaya ingkang dipun angkah, dene wontênipun manah kumèrèn tuwin sêsatron, ingkang lêrêsipun pancèn kêdah tulung-tinulung tuwin kêkadangan. Punika kabêta sangking botên sumêrêpipun dhatêng kawontênaning Pangeran tuwin kawontênaning manungsa.